एकै ओभरमा जडेजाको ३७ रन
रवीन्द्र जडेजाको उत्कृष्ट प्रदर्शन मद्दतले चेन्नई सुपर किंग्सले आइतबार इन्डियन प्रिमियर लिगमा रोयल च्यालेन्जर्स बेंग्लोरलाई ६९ रनले हराएको छ । यस जितपछि चेन्नई अंक तालिकाको शीर्षस्थानमा पनि उक्लेको छ । शून्यमा जीवनदान पाएका जडेजाले एकै ओभरमा ३७ रन जोडे र प्रतियोगिताको इतिहासमा एकै ओभरमा सबैभन्दा बढी रन बनाएको कीर्तिमान बराबरी गरे ।
मुम्बई — रवीन्द्र जडेजाको उत्कृष्ट प्रदर्शन मद्दतले चेन्नई सुपर किंग्सले आइतबार इन्डियन प्रिमियर लिगमा रोयल च्यालेन्जर्स बेंग्लोरलाई ६९ रनले हराएको छ । यस जितपछि चेन्नई अंक तालिकाको शीर्षस्थानमा पनि उक्लेको छ । शून्यमा जीवनदान पाएका जडेजाले एकै ओभरमा ३७ रन जोडे र प्रतियोगिताको इतिहासमा एकै ओभरमा सबैभन्दा बढी रन बनाएको कीर्तिमान बराबरी गरे ।त्यसको मद्दतले चेन्नईले चार विकेट गुमाएर १ सय ९१ रन बनाएको थियो । त्यसपछि उनले १३ रनमा तीन विकेट लिए र सिधा थ्रोमा एक रनआउट पनि गरे । बेंग्लोरले २० ओभरमा नौ विकेट गुमाएर १ सय २२ रन मात्र बनायो । चेन्नईले शीर्षस्थानमा उक्लिन बेंग्लोरलाई नै उछिनेको हो ।बेंग्लोरले भने यसपल्टको प्रतियोगितामा पहिलो हार बेहोरेको हो । यसअघि दक्षिण अफ्रिकी ब्याट्सम्यान फाफ डे फ्लेसिसको अर्धशतकका बावजुत चेन्नईले अन्तिम ओभर अगाडि चार विकेटमा १ सय ५४ रन मात्र बनाएको थियो र यो औसत स्कोर देखिएको थियो । तर जडेजाले हर्सल पटेलको बलमा वानखडे स्टेडिमको चारैतर्फ बल प्रहार गरे ।जडेजाले लगातार चार छक्का प्रहार गरे र यसमध्ये एक प्रहार नो बलमा थियो । त्यसपछि उनले अन्तिम तीन बलमा दुई, छ र चार रन बटुले । सन् २०११ मा बेंग्लोरका लागि खेलिरहेका वेस्ट इन्डिज ब्याट्सम्यान क्रिस गेलले पनि कोची टक्सर्स केरलाविरुद्ध एकै ओभरमा ३७ रन बनाएका थिए । अन्तिम ओभर अगाडि पटेलको बलिङ तीन विकेटमा १४ रन थियो ।पछि उनको प्रदर्शन तीन विकेटमा ५१ रन भयो । जडेजाले खाता खोल्न अगाडि नै मिडविकेटमा डन क्रिस्टियनले उनको क्याच छाडेका थिए । पछि इंग्लिस बलर साम कुरानले बेंग्लोरका कप्तान विराट कोहलीलाई आठ रनमा आउट गरेर टिमलाई सानदार सुरुआत दिए । त्यसपछि जडेजा फेरि खेलमा छाए र बलबाट पनि सफल रहे । 